open-index/open-wikipedia-markdown huggingface dataset:
Αδέλα του Μιλάνου

Η **Αδέλα** του Μιλάνου (π. 975 - μετά το 1012) ήταν ευγενής γυναίκα της Βόρειας Ιταλίας, που με τον γάμο της έγινε μαργραβίνα του Μιλάνου.

## Βιογραφία
Οι γονείς και ο Οίκος της Αδέλας είναι άγνωστοι, αν και έχει προταθεί ότι συσχετίζονται με τον Λάνφρανκ κόμη της Πιασέντσα και της Αουσίας (μίας μεσαιωνικής κομητείας, έδαφος μεταξύ της Πάρμα, της Πιασέντσα και της Κρεμόνα). Η Αδέλα εμφανίζεται για πρώτη φορά σε ιστορική καταγραφή το 1011, όταν αγόρασε αγαθά από έναν διάκονο με το όνομα Δονίνο. Το επόμενο έτος η Αδέλα αγόρασε 250 γιόκ γης (1 γιοκ = όσο μπορεί να οργώσει ένα ζεύγος βοών, ίσο π. με 120 στρέμματα) από τον Δονίνο. Επίσης το 1012 Αδέλα παραχώρησε 290 γιόκ γης στην εκκλησία της Κρεμόνας, με τη συγκατάθεση τού συζύγου της, και του κόμη Λάνφρανκ. Αυτές οι συναλλαγές ενδέχεται να είχαν σκοπό να προστατεύσουν την περιουσία τους από δήμευση: ο σύζυγός της Αλβέρτος-Άτσο Β΄ είχε υποστηρίξει τον Αρντουίνο της Ιβρέα εναντίον του Ερρίκου Β΄ της Γερμανίας στον πόλεμο για τον θρόνο της Λομβαρδίας.

## Οικογένεια
Παντρεύτηκε τον Αλβέρτο-Άτσο Α΄ μάργραβο του Μιλάνου και είχε τουλάχιστον δύο παιδιά:
* Αλβέρτος-Άτσο Β΄  997/1009-1097, μάργραβος του Μιλάνου.
* Αδέλα π.995-μετά το 1055, παντρεύτηκε τον Άνσελμ Β΄ μάργραβο του Σαλούτσο (απεβ. πριν από το 1055) .

## Σημειώσεις

## Βιβλιογραφικές αναφορές
* U. Brunhofer, Arduin *von Ivrea.* *Untersuchungen zum letzten italienischen Königtum des Mittelalters* (Άουγκσμπουργκ, 1999).
* A. Thiele, *Erzählende genealogische Stammtafeln zur europäischen Geschichte Band III Europäische Kaiser-, Königs- und Fürstenhäuser* (RG Fischer Verlag, 1994).
* Luciano Chiappini, *Gli Estensi* (Βαρέζε, 1988).
* Ε. Falconi, *Le carte cremonesi dei secoli VIII-XII* (Cremona, 1979), τομ. 1.
* Astegiano, *Codice diplomatico cremonense* 2 τόμος. (Τορίνο, 1895-1898),

## Πηγές
* Μεσαιωνικό Έργο: Modena και Ferrara.
* Adele Markgräfin von Mailand (στα γερμανικά)

Κατηγορία:Οίκος των Έστε
Μάχη της Λιέγης

Η **Μάχη της Λιέγης** διήρκεσε από τις 5 έως τις 16 Αυγούστου 1914 και ήταν η πρώτη της Γερμανικής εισβολής στο Βέλγιο καθώς και η πρώτη μάχη του Α΄ Παγκοσμίου Πολέμου. Η πόλη της Λιέγης προστατευόταν από έναν δακτύλιο σύγχρονων οχυρών τα οποία αποτελούσαν μέρος ευρύτερης αλυσίδας οχυρωματικών έργων σκοπός των οποίων ήταν να καθυστερήσουν ενδεχόμενη εισβολή ώστε να δοθεί χρόνος στις δυνάμεις που εγγυόταν την ουδετερότητα του Βελγίου να επιστρατευθούν και να ενωθούν με τον Βελγικό Στρατό. Η 1η Γερμανική Στρατιά έφθασε αργά στις 5 Αυγούστου 1914 και κατέλαβε την πόλη στις 7 Αυγούστου, όταν ο Έριχ Λούντεντορφ εισέβαλε και έπεισε τη φρουρά της να παραδοθεί. Τα γύρω οχυρά συνέχισαν να αντιστέκονται και αρκετές επιθέσεις του γερμανικού πεζικού απέτυχαν με βαριές απώλειες. Στη συνέχεια οι Γερμανοί έφεραν υπερβαριά πυροβόλα με τα οποία κατέστρεψαν τα οχυρά ένα προς ένα· το τελευταίο παραδόθηκε στις 16 Αυγούστου.

Η πολιορκία της Λιέγης καθυστέρησε τη γερμανική εισβολή στη Γαλλία κατά τέσσερις έως πέντε ημέρες. Οι σιδηρόδρομοι στην κοιλάδα του ποταμού Μεύση, απαραίτητοι για τη διέλευση των γερμανικών στρατιών διαμέσου του ανατολικού Βελγίου, παρέμειναν κλειστοί καθ’ όλη τη διάρκεια της πολιορκίας· ως αποτέλεσμα, οι Γερμανοί δεν μπόρεσαν να συγκεντρώσουν ισχυρές δυνάμεις μπροστά από τη Ναμύρ πριν από τις 20 Αυγούστου. Χάρη στην εμπειρία που αποκτήθηκε στη Λιέγη, η 2η Γερμανική Στρατιά ολοκλήρωσε την κατάληψη της πόλης μέσα σε δύο ημέρες.

## Παραπομπές


## Πηγές

; Βιβλία
* 
* 
* 
* 
* 
* 
* 
* 
* 
* 
* 
* 
* 

; Ιστοσελίδες
* 
* 
* 

## Επιπλέον ανάγνωση
;Βιβλία
* 
* 
* 
* 
* 
* 

;Ιστοσελίδες
* 
* 

## Εξωτερικοί σύνδεσμοι

* German Atrocities, 1914: A History of Denial
* German Official History map of the advance to Liège OÖLB
* German and Belgian Order of Battle, Lüttich (Liège) 3–7 August 1914
* Hoet, J. C. Histoire des fortifications de Liège 
* The Battle of Liège, 1914
* Siege of Liège, 5–15 August 1914
* The Fortresses of Liège
* Sambre–Marne–Yser (French)

Κατηγορία:Λιέγη
Λισσέτ Μορέλος

Η **Λισσέτ Μορέλος** (*Lisette Morelos*, γεννημένη ως Λισσέτ Γκαρσία Μορέλος-Σαραγόσα *Lisette Garcia Morelos-Zaragoza*, 21 Μαΐου 1978 -) είναι Μεξικανή ηθοποιός, τραγουδίστρια και μοντέλο. 

## Φιλμογραφία
**Tú y yo* - 1996, ως Λίντα Λόπεζ
**El secreto de Alejandra* - 1997, ως Καρόλα Λαβάγιε
**Camila* - 1998/99, ως Ίνγκριντ Βαλβέρδε
**Alma rebelde* - 1999, ως Άνα Κριστίνα Ριβέρα Χιλ Ερνάντες
**Carita de ángel* - 2000/01, ως Σεσίλια Σάντος ντε Λάριος
**Mujer, casos de la vida real* - 2001/02, (5 επεισόδια)
**¡Vivan los niños!* - 2002, ως Αδριάνα Εσπινόσα
**[[Λουτσία, η ατίθαση καρδιά|Ángel rebelde]]* - 2004, ως Νατάσα Κοβαρούμπιας ντε Λεσάμα
**Alma indomable* - 2009, ως Μόνικα Σορρέντο
**Niña de mi corazón* - 2010, ως Μόιρα Γκάσκα
**[[Αουρόρα (τηλενουβέλα)|Aurora]]* - 2010, ως Μπλάνκα Πόνσε ντε Λεόν Πάτερσον/Μπλάνκα Λόμπος Πόνσε ντε Λεόν ντε λα Βέγα
**Infames* - 2012, ως Σολ Φουέντες
**Fortuna* - 2013, ως Αλίσια Αλταμιράνο
**La impostora* - 2014, ως Μπλάνκα Γκερρέρο/Βικτόρια Σαν Μαρίνο "Λα Ιμποστόρα"
**[[Ο δρόμος προς το πεπρωμένο|Un camino hacia el destino]]* - 2016, ως Αμέλια Αλταμιράνο ντε Πέρες
**Me gusta, pero me asusta* - 2017, ως Μαρτίνα (ταινία)
**Por amar sin ley* - 2018, ως Μαριάνα Γκαγιέγος (3 επεισόδια)
**¿Qué le pasa a mi familia?* - 2021, ως Οφέλια ντελ Όλμο Γκασκόν

## Βραβεία & υποψηφιότητες

## Παραπομπές


## Εξωτερικοί Σύνδεσμοι

* 
*Lisette Morelos  at the esmas.com

Κατηγορία:Μεξικανές ηθοποιοί τηλεόρασης
Αναγωγή ομοίων όρων

Στα μαθηματικά, ως **αναγωγή ομοίων όρων** είναι γνωστή μια διαδικασία, η οποία πρέπει να ακολουθηθεί ώστε να γραφούν οι αλγεβρικές παραστάσεις σε μια απλούστερη μορφή, από την πιο περίπλοκη που βρισκόταν στην αρχή. Η βάση της αναγωγής ομοίων όρων είναι η επιμεριστική ιδιότητα. Η αναγωγή ομοίων όρων αποτελεί ένα από τα βήματα για να λυθεί μια αριθμητική παράσταση.....

Κατηγορία:Μαθηματικά
Θα Γίνει Της Πολυκατοικίας

**Θα γίνει της πολυκατοικίας**  είναι μια ελληνική κωμική τηλεοπτική σειρά παραγωγής 2019-2020, που δημιουργήθηκε από τη Βίκυ Αλεξοπούλου και προβλήθηκε από τον τηλεοπτικό σταθμό ΣΚΑΪ. Η σειρά παρουσιάζει τις ζωές των ενοίκων μιας πολυκατοικίας και είναι ριμέικ της ελληνικής τηλεοπτικής σειράς του Mega Channel, "Η Πολυκατοικία", με την μόνη διαφορά ότι το *Θα γίνει της πολυκατοικίας*, έχει διαφορετική ιστορία και ηθοποιούς, και βασίζεται στην ισπανική τηλεοπτική σειρά La Que Se Avecina.

Λόγω κορωνοϊού η σειρά σταμάτησε να προβάλλεται τον Φεβρουάριο του 2020, αλλά επέστρεψε τον Ιούνιο του 2020 και τον Ιούλιο ολοκληρώθηκε η προβολή των επεισοδίων που δεν προβλήθηκαν λόγω κορονοϊού.

## Επισκόπηση σειράς

## Παραπομπές

Πολυκατοικία
Κατηγορία:Ελληνικές κωμικές τηλεοπτικές σειρές
Γραμμή Χίντενμπουργκ

Η **Γραμμή Χίντενμπουργκ** (γερμανικά : Siegfriedstellung, Siegfried Position) ήταν γερμανική αμυντική θέση που κατασκευάστηκε τον χειμώνα 1916-17 στο Δυτικό Μέτωπο, κατά τον Α΄ Παγκόσμιο Πόλεμο. Η γραμμή ξεκινούσε από το Αρράς μέχρι το Λαφώ (Laffaux), κοντά στον ποταμό Αιν. Το 1916, η μάχη του Βερντέν και η μάχη του Σομ άφησαν τα γερμανικά στρατεύματα εξαντλημένα, ενώ στο Ανατολικό Μέτωπο, η επίθεση του Μπρούσιλοβ προκάλεσε τεράστιες απώλειες στα αυστροουγγρικά στρατεύματα και οδήγησε τους Γερμανούς να επεκταθούν εδαφικά. Η κήρυξη του πολέμου από τη Ρουμανία άσκησε επιπλέον πίεση στα γερμανικά στρατεύματα και στην πολεμική οικονομία.

Η γραμμή Χίντενμπουργκ στόχευε να αντικαταστήσει την αρχική γραμμή ως προφύλαξη για να μην επαναληφθεί η μάχη του Σομ το 1917. Με το να απωλέσουν τα εδάφη που είχαν κερδίσει, οι Γερμανοί θα μπορούσαν να αναβάλλουν μια επίθεση την άνοιξη 1917. Το γερμανικό πεζικό σώμα θα μπορούσε να λειτουργήσει με ένα μικρότερο αριθμητικά μέτωπο, λιγότερα στρατεύματα, μια άμυνα αντίστροφης κλίσης, μια εις βάθος άμυνα και ένα καμουφλάζ. Συνεπώς, ο πόλεμος με την χρήση υποβρυχίων και οι βομβαρδισμοί σε στρατηγικής σημασίας εδάφη θα αποδυνάμωναν τους Αγγλογάλλους καθώς τα γερμανικά στρατεύματα στην δύση θα ανέκαμπταν. Στις 25 Ιανουαρίου 1917, οι Γερμανοί είχαν 133 μεραρχίες στο Δυτικό Μέτωπο αλλά αυτό δεν επαρκούσε για να επιχειρηθεί μια επίθεση.

Μεγαλύτερη παραγωγή εκρηκτικών, πυρομαχικών και όπλων από την γερμανική βιομηχανία επιχειρήθηκε μέσω του προγράμματος Χίντενμπουργκ τον Αύγουστο 1916. Όμως, η παραγωγή δεν αυξήθηκε επαρκώς κατά την διάρκεια του χειμώνα καθώς μόλις το 60% του προγράμματος εκπληρώθηκε μέχρι το καλοκαίρι 1917. Η γερμανική  Friedensangebot (Πρωτοβουλία για την Ειρήνη) του Δεκεμβρίου 1916 απορρίφθηκε από την Αντάντ και ο εν λόγω νόμος περί βοηθητικής υπηρεσίας, που είχε σκοπό να κινητοποιήσει περαιτέρω την πολιτική οικονομία, απέτυχε να παράσχει την αναμενόμενη πρόσθετη εργασία για την παραγωγή του πολέμου.

Η υποχώρηση στην γραμμή Χίντενμπουργκ πραγματοποιήθηκε από τον Φεβρουάριο έως τον Μάρτιο 1917. Οι ειδήσεις για τις κατεδαφίσεις κτιρίων και την θλιβερή κατάσταση των Γάλλων πολιτών που άφησαν πίσω τους οι Γερμανοί αποτέλεσαν σοβαρά πλήγματα για το κύρος της Γερμανίας στις ουδέτερες χώρες.

## Παραπομπές

**Βιβλία**
* 
* 
* 
* 
* 
* 
* 
* 
* 
* 
* 
** Foley, R. T. "The Other Side of the Wire: The German Army in 1917". In Dennis & Grey (2007)
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

**Διατριβές**

* 
* 
* 

## Περαιτέρω μελέτη

### Βιβλία
* 
* 
* 
* 
* 
* 

### Μελέτες
* 

## Εξωτερικοί σύνδεσμοι

* The German Retreat and the Battle of Arras, Imperial War Museum
* 
* [An interpretation of the Bullecourt photograph.](https://web.archive.org/web/20100117064230/http://penhey.name/omiwxb262Div5(p).htm)
* Breaking the Hindenburg Line, Australian War Memorial 
* local history of Hindenburg Line in Arras sector, Hindenburg Line Museum

Κατηγορία:Έργα σχετικά με τον Α΄ Παγκόσμιο Πόλεμο
Παγκόσμιο Πρωτάθλημα Στίβου Ενόπλων 1952

Το **Παγκόσμιο Πρωτάθλημα Στίβου Ενόπλων 1952** ήταν η 7η διοργάνωση του Παγκοσμίου Πρωταθλήματος Στίβου Ενόπλων, που διεξήχθη υπό την εποπτεία του Διεθνούς Συμβουλίου Στρατιωτικού Αθλητισμού (CISM). Η διοργάνωση πραγματοποιήθηκε στο Στάδιο Έστερμπρο (*Østerbro Stadium*), στην Κοπεγχάγη μεταξύ 13 και 14 Σεπτεμβρίου του 1952.

Στο πρωτάθλημα διεξήχθησαν 19 αγωνίσματα και έλαβαν μέρος αθλητές από 9 χώρες-μέλη του ΣΙΣΜ.

Στον πίνακα των μεταλλίων την πρώτη θέση κατέλαβαν οι Ηνωμένες Πολιτείες με 6 χρυσά μετάλλια. Η Γαλλία κέρδισε τη δεύτερη θέση με 5 χρυσά μετάλλια. Την τρίτη θέση κατέκτησε η Τουρκία με 3 χρυσά μετάλλια. Στη γενική βαθμολογία η ομάδα των Ηνωμένων Πολιτειών αναδείχθηκε πρωταθλήτρια. Τη δεύτερη θέση κατέλαβε η Γαλλία και την τρίτη η Ελλάδα.

## Αποτελέσματα
1950 | 1951 | 1952 | 1953 | 1954
thumb|O πρωταθλητής στη δισκοβολία, Τζουζέπε Τόζι.

## Στατιστικά
### Πίνακας μεταλλίων

### Βαθμολογία

## Μετέχουσες χώρες
Στο πρωτάθλημα αγωνίστηκαν αθλητές από 9 χώρες-μέλη του Διεθνούς Συμβουλίου Στρατιωτικού Αθλητισμού (CISM).

## Παραπομπές


1952
Κατηγορία:Διοργανώσεις στίβου στη Δανία
Κατηγορία:Στίβος το 1952
Ιστορικά Μνημεία της Αρχαίας Νάρα

Τα **Ιστορικά Μνημεία της Αρχαίας Νάρα**, που είναι εγγεγραμμένα στην λίστα με τα Μνημεία Παγκόσμιας Κληρονομιάς της UNESCO, περιλαμβάνουν οκτώ τοποθεσίες στην πρώην πρωτεύουσα Νάρα, στην επαρχία Νάρα της Ιαπωνίας. Τα πέντε είναι βουδιστικοί ναοί, το ένα είναι ιερός ναός, το ένα είναι παλάτι και το ένα είναι παρθένο δάσος. Οι τοποθεσίες αυτές περιλαμβάνουν 26 ακίνητα που έχουν καθοριστεί ως εθνικοί θησαυροί από την ιαπωνική κυβέρνηση αλλά και επιπλέον 53 κτίρια που χαρακτηρίζονται ως πολιτιστικά τοπία υψίστης σημασίας. Όλα τα μνημεία έχουν χαρακτηριστεί ως ιστορικές τοποθεσίες. Το παλάτι χαρακτηρίστηκε ειδικός ιστορικός χώρος και το παρθένο δάσος ως ειδικό ιστορικό μνημείο. Οι δυο βουδιστικοί ναοί και το παρθένο δάσος βρίσκονται στο εσωτερικό ενός πάρκου, που χαρακτηρίζεται ως μέρος ιδιαίτερης φυσικής ομορφιάς από τα Υπουργεία Παιδείας, Πολιτισμού, Αθλητισμού, Επιστημών και Τεχνολογίας της Ιαπωνίας. Η UNESCO εισήγαγε αυτά τα μνημεία στην λίστα με τα Μνημεία Παγκόσμιας Κληρονομιάς το 1998.

## Εικόνες

Tōdai-ji Daibutsuden, June 2019.jpg|βουδιστικός ναός Tōdai-ji
Kasuga-taisha Shrine, Nara Prefecture; April 2017 (09).jpg|Kasuga-taisha, ιερό Σίντο 
Kofukuji gojunotou.jpg|βουδιστικός ναός Kofukuji 
平城宮跡 (4943658629).jpg|αυτοκρατορική κατοικία


## Εξωτερικοί σύνδεσμοι
*Τα Μνημεία Παγκόσμιας Κληρονομιάς στην Νάρα της Ιαπωνίας, από τον Επίσημο Τουριστικό Οδηγό της Νάρα

Κατηγορία:Μνημεία Παγκόσμιας Κληρονομιάς στην Ιαπωνία
Κατηγορία:Αξιοθέατα στην Ιαπωνία
Μαρίνα Μακροπούλου

H **Μαρίνα Μακροπούλου**, γεννημένη ως *Marina Pogorevici* στη Ρουμανία (3 Δεκεμβρίου 1960), είναι Ελληνορουμάνα σκακίστρια με αξιοσημείωτες διεθνείς επιτυχίες. 

Έχει φτάσει έως και την 18η θέση στον κόσμο, έχει κατακτήσει 10 εθνικά πρωταθλήματα (1 Ρουμανίας και 9 Ελλάδας) και έχει βγει δυο φορές δευτεραθλήτρια κόσμου στα Παγκόσμια Πρωταθλήματα Βετεράνων και μια φορά δευτεραθλήτρια Ευρώπης. Έχει κατακτίσει επίσης ένα ασημένιο και ένα χάλκινο μετάλλιο στην σκακιστική Ολυμπιάδα του 1982 (ομαδικό και ατομικό αντίστοιχα).

Αγωνίστηκε αρχικά με τα εθνικά χρώματα της Ρουμανίας και μετέπειτα, από το 1990, με τα χρώματα της Ελλάδας την οποία και έχει εκπροσωπήσει σε 30 ομαδικές διοργανώσεις (Ολυμπιάδες, Παγκόσμια, Πανευρωπαϊκά, Βαλκανικά). Διατηρεί τον υψηλό τίτλο της *Grandmaster* από το 1982, όταν έγινε μάλιστα η πρώτη Woman Grandmaster στην ιστορία της Ρουμανίας. Η κορυφαία βαθμολογία (κατά ELO) ήταν οι 2330 πόντοι, το 1994. Σήμερα έχει βαθμολογία 2186.

Υπήρξε πρωταθλήτρια Ρουμανίας το 1984. Στην Ελλάδα κατόρθωσε να αναδειχθεί πρωταθλήτρια Ελλάδας 9 φορές κατά τα έτη 1990, 1994, 1996, 1998, 1999, 2004, 2007, και 2011, 2022 επιτυχία που αποτελεί ρεκόρ στις γυναίκες. Ταυτόχρονα, έχοντας κερδίσει εθνικά πρωταθλήματα σε 5 διαφορετικές δεκαετίες, ισοφάρισε το συγκεκριμένο ρεκόρ με του θρυλικού σκακιστή Βίκτορ Κορτσνόι. 

## Παραπομπές


Κατηγορία:Έλληνες σκακιστές
Περιοχή Οινοποιίας Άλτο Ντούρο

Η **Περιοχή Οινοποιίας Άλτο Ντούρο** είναι μια περιοχή παρασκευής κρασιού στην Πορτογαλία που βρίσκεται στον ποταμό Ντούρο, στην περιοχή Trás-os-Montes e Alto Douro. Συχνά αναφέρεται ως Άλτο Ντούρο (πάνω από τον ποταμό Ντούρο) καθώς βρίσκεται σε κοντινή απόσταση από τον ποταμό Ντούρο και προστατεύεται από τις οροσειρές ενώ επηρεάζεται από τις ακτές του ποταμού. Η περιοχή έχει την υψηλότερη κατάταξη στην λίστα με τις περιοχές παρασκευής κρασιού και παράγει εξίσου επιτραπέζιο (μη επιτραπέζιο) κρασί όσο κι ενισχυμένο κρασί. Τα μη επιτραπέζια κρασιά αναφέρονται συχνά ως "Κρασιά Ντούρο".

Το Άλτο Ντούρομ ήταν μια από τις 13 περιοχές της ηπειρωτικής Πορτογαλίας που αναφέρθηκε από τον γεωγράφο Άμοριμ Γκιράο, σε μια μελέτη του που εκδόθηκε μεταξύ 1927-30. Το είδος των κρασιών που παράγονται στο Άλτο Ντούρο κυμαίνονται από το ελαφρύ κρασί, σε στυλ Μπορντό, μέχρι το βαρύ κρασί, σε στυλ Βουργουνδίας.

## Φωτογραφίες

Vila Nova de Foz Coa rio Douro (14282784962).jpg|Terraced vineyards along the Douro river
Régua Douro 4.JPG|Terraced vineyards along the Douro river
File:Alto Douro (702994366).jpg|Vineyards in Alto Douro
File:Arco Iris nas vinhas.jpg|Vineyards in Alto Douro
File:Douro valley (3913265326).jpg|Douro Valley
File:IMG 4255-1 Uvas (6337636843).jpg|White grapes in Douro Valley
File:Porto DSC 0431 (16847119917).jpg|Wine Making
File:Quinta de Seixo 09 (31448441776).jpg|Wine Making
File:Rio Douro em Portugal DSC01114 (15525180327).jpg|Wine Making


## Εξωτερικοί σύνδεσμοι
* Companhia Turística do Douro  Cruises in the Douro River on traditional "Rabelo"
* DouroValley.eu - Main tourism website
*The Wine Anorak: Spotlight on Portugal's Douro region
*O Douro: Touristic Portugal's Douro region 

Κατηγορία:Πορτογαλικό κρασί
Κατηγορία:Γεωγραφία της Πορτογαλίας
Ματθίλδη της Σαξονίας (1172-1209/10)

Η **Ματθίλδη** ή Ρίχεντσα, γερμ.: Mathilda ή Richenza von Saxen (1172 - 13 Ιανουαρίου 1209/10) από τον Οίκο των Γουέλφων ήταν κόρη του δούκα της Σαξονίας και της Βαυαρίας και με τον γάμο της έγινε κόμισσα του Περς και κυρία του Κουσύ.

## Βιογραφία
Ήταν η πρώτη κόρη του Ερρίκου του Λέοντος, Γ΄ δούκα της Σαξονίας και ΙΒ΄ δούκα της Βαυαρίας και της Ματθίλδης των Ανζού, κόρης του Ερρίκου Β΄ της Αγγλίας. Πήρε το όνομά της από την εκ πατρός μάμμη της. Όταν ο πατέρας της απελάθηκε από το έδαφος τής Γερμανίας, η οικογένεια κατέφυγε στην Αγγλία, στην Αυλή του βασιλιά Ερρίκου Β΄, όπου η Ρίχεντσα υιοθέτησε το όνομα της μητέρας της Ματθίλδης. Παρέμεινε εκεί, ακόμη και αφού οι γονείς της επέστρεψαν στο σπίτι τους, στο βασίλειο της Γερμανίας. Για τον γάμο της Mατθίλδης εξετάστηκαν αρκετοί υπoψήφιοι, συμπεριλαμβανομένων των βασιλέων της Σκωτίας και της Ουγγαρίας. Μετά το τέλος του πάππου της Ερρίκου Β΄ το 1189, ο θείος της Ριχάρδος Α΄ ο *Λεοντόκαρδος* διοργάνωσε έναν γάμο με τον Γοδεφρείδο Γ΄ κόμη του Περς,  κληρονόμο μίας στρατηγικής έκτασης στη Νορμανδία και σταυροφόρος στην Γ΄ Σταυροφορίας. Ο Γοδεφρείδος Γ΄ επέστρεψε από τη Σταυροφορία και ανέλαβε τον έλεγχο της ιδιοκτησίας, η οποία επεκτάθηκε με επιπλέον γαίες στο Σάφολκ, το Έσσεξ και το Κεντ.

Κατά τη διάρκεια της φυλάκισης του Ριχάρδου Α΄ του Λεοντόκαρδου, ο Γοδεφρείδος Γ΄ πήγε με τον Ιωάννη της Αγγλίας. Μετά την απελευθέρωση του Ριχάρδου Α΄ τον Φεβρουάριο του 1194 με λύτρα ένα μεγάλο ποσό, ο Γοδεφρείδος Γ΄ φυλακίστηκε προσωρινά και η περιουσία του κατασχέθηκε. Η ελευθερία ήρθε το φθινόπωρο του 1195 και η περιουσία τους επιστράφηκε. Ο Γοδεφρείδος Γ΄, μαζί με τον μικρότερο αδελφό του Στέφανο, απάντησε στο κάλεσμα να πολεμήσει στην Δ΄ Σταυροφορία. Ενώ προετοιμαζόταν για την αποστολή, ο Γοδεφρείδος Γ΄ ξαφνικά αρρώστησε και απεβίωσε. Ο Mατθίλδη παρευρέθηκε στην κηδεία του Γοδεφρείδου Γ΄ στον καθεδρικό ναό του Σαρτρ· ίδρυσε μία γυναικεία μονή Κιστερκιανών στο Νοζέ-λε-Ροτρού, μετά από αίτημα του Γοδεφρείδου Γ΄ για την αντικατάσταση του σταυροφορικού όρκου του. 

Διαχειρίστηκε τα κτήματα στο όνομα τού γιου της Θωμά και έδειξε σημαντικό πολιτικό πνεύμα, καθώς κατάφερε να κρατήσει την αγγλική επικράτεια από τον θείο της βασιλιά Ιωάννη τον *Ακτήμονα*. Δύο χρόνια αργότερα παντρεύτηκε τον Ανγκεράν Γ΄ κύριο του Κουσύ, έναν άνδρα από μία οικογένεια επιρρεπή σε ωμότητα και βία, που έλαβε διαζύγιο με την παρακίνηση του Φιλίππου Β΄ της Γαλλίας. Αυτός ο γάμος δεν είχε παιδιά. Η Ματίλντα απεβίωσε τον Ιανουάριο 1209/1210 και μετά το τέλος της ο Ιωάννης της Αγγλίας κατάσχεσε τα αγγλικά κτήματα.

## Οικογένεια
Παντρεύτηκε το 1189 τον Γοδεφρείδο Γ΄ των Σατωντάν & Περς κόμη του Περς. Είχε τέκνα:
* Θωμάς, π.1193-1217 , κόμης του Περς.
* Γοδεφρείδος .

Έπειτα η Ματθίλδη παντρεύτηκε για δεύτερη φορά, με τον Ανγκεράν Γ΄ κύριο του Κουσύ.

## Σημειώσεις
* 
* 

## Παραπομπές σε πηγές


Κατηγορία:Οίκος των Γουέλφων
Τούλα Λημναίου

Η **Τούλα Λημναίου** (γεννημένη το 1963 στην Αθήνα) είναι Ελληνίδα χορογράφος, ερμηνεύτρια και μαζί με τον συνθέτη Ralf R. Ollertz, καλλιτεχνική διευθύντρια του cie. toula limnaios, μία εταιρία χορού με έδρα το Halle Tanzbuehne στο Βερολίνο.

## Βιογραφία
Αφού ολοκλήρωσε τις σπουδές της στον κλασικό και μοντέρνο χορό, την τεχνική M. Alexander και Laban, τη μουσική και την εκπαίδευση χορού, εργάστηκε ως χορεύτρια με τους Claudio Bernardo και Régine Chopinot και ως βοηθός με τον Pierre Droulers. Η Λημναίου έλαβε περαιτέρω εκπαίδευση στο Πανεπιστήμιο Τεχνών Folkwang (εκείνη την εποχή: Πανεπιστήμιο Folkwagen), όπου σπούδασε μαζί με τις Susanne Linke, Malou Airaudo, Jean Cébron, Lutz Förster και Dominique Mercy. Σύντομα έγινε μέλος του Folkwang Dance Studio υπό την καλλιτεχνική διεύθυνση της Pina Bausch. Η Λημναίου έγινε γνωστή εκτελώντας ζωντανά αυτοσχεδιασμούς των *Duo Landscapes*, που ίδρυσε μαζί με τους μουσικούς Conny Bauer και Peter Kowald. Το 1996 ίδρυσε το cie. toula limaios, μία σύγχρονη εταιρία χορού που έφερε τη χορογραφική της τέχνη σε σκηνές σε όλον τον κόσμο, όπως την Αφρική, το Βέλγιο, τη Βραζιλία, τη Γερμανία, τη Λιθουανία, τη Λετονία, τη Δανία, τον Ισημερινός, τη Γαλλία, την Ιρλανδία, την Ισπανία, την Ιταλία, την Αυστρία, την Πολωνία, τη Βενεζουέλα κ.λπ.

Εκτός από τη διαχείριση του συνόλου της, η Λημναίου εργάζεται ως επισκέπτρια χορογράφος στο Θέατρο Όσναμπρουκ και στο Πανεπιστήμιο Παραστατικών Τεχνών της Φρανκφούρτης. Μεταξύ 2007 και 2008 ήταν επισκέπτρια καθηγήτρια στην Ακαδημία Δραματικών Τεχνών Ernst Busch στο Βερολίνο.

Η Τούλα Λιμναίου είναι μία από τις πιο επιφανείς μορφές της γερμανικής χορευτικής σκηνής.

## Βιβλιογραφικές αναφορές

* *[[Der Tagesspiegel]]* (The Daily Mirror), ένα ειδικό τεύχος για το *βραβείο George Tabori Theatre 2012*, The Fund for Performing Arts, 16. - 23.05.2012.
* Elisabeth Nehring: *[http://www.berliner-zeitung.de/kultur/toula-limnaios-mehr-schaerfe-und-radikalitaet,10809150,23909582.html Mehr Schärfe und Radikalität.] * Σε: *[[Berliner Zeitung]]*, Kultur, 05.08.2013.
* Sandra Luzina: *[http://www.tagesspiegel.de/kultur/evolution-im-zeitraffer/8592758.html Evolution im Zeitraffer.]* Σε: *[[Der Tagesspiegel]]*, Kultur, 05.08.2013.
* Karin Schmidt-Feister: *[http://www.neues-deutschland.de/artikel/829585.das-brennen-unter-der-haut.html Das Brennen unter der Haut] στο: [[Neues Deutschland]], Βερολίνο - Kultur, 08.08.2013.*
* Mareen Ledebur: *[http://www.taz.de/1/archiv/digitaz/artikel/?ressort=ku&dig=2013%2F08%2F01%2Fa0157&cHash=a984fc9bf26152f8c2ead6650dda90d8 Ich glaube nicht an ein Nomadenleben.]* Σε: *[[Τζαζ. die tageszeitung|taz. die tageszeitung]]*, Kultur, 01.08.2013.
* Tanz-Journal, τεύχη 4-6, Kieser Verlag, München, 2005.
* The Beckett Circle, Τόμοι 17–26, σελ.&nbsp;9, Samuel Beckett Society, 2001.

## Εξωτερικοί σύνδεσμοι

* Αρχική σελίδα Cie. Toula limnaios
* Goethe-Institut / 50 χορογράφοι
* HALLE-TANZBÜHNE ΒΕΡΟΛΙΝΟ

Κατηγορία:Έλληνες χορογράφοι
Ιρμενγάρδη παλατινή κόμισσα του Ρήνου

Η **Ιρμενγάρδη**, γερμ.: Irmengard pfalzgräfin bei Rhine (π.1200 - 24 Φεβρουαρίου 1260) από τον Οίκο των Γουέλφων ήταν κόρη του παλατινού κόμη του Ρήνου και με τον γάμο της έγινε μαργραβίνα του Μπάντεν-Μπάντεν. Είχε προίκα την πόλη Πφόρτσχαϊμ.

## Βιογραφία
Ήταν η πρώτη κόρη του Ερρίκου Ε΄ παλατινού κόμη του Ρήνου και δούκα του Μπράουνσβαϊγκ, και της Αγνής των Χοενστάουφεν, κόρης του Κορράδου παλατινού κόμη του Ρήνου.

Αυτή και ο σύζυγός της έμειναν γνωστοί ως προστάτες των μοναστηριών στο Μάουλμπρον, Τένεμπαχ, Χέρεναλμπ, Ζέλτς, Ζάλεμ και Μπάκναγκ. Το 1245 η Ιρμενγάρδη ίδρυσε το αβαείο Λίχτενταλ στο Λίχτενταλ (τώρα μέρος του Μπάντεν-Μπάντεν), όπου αργότερα τάφηκαν οι μαργράβοι του Μπάντεν. Ωστόσο η κατασκευή αυτής της μονής υπερέβαινε τους οικονομικούς της πόρους και έπρεπε να ζητήσει βοήθεια από τους γιους της. Τον Μάρτιο του 1245 της δόθηκαν πολλές εκτάσεις και δικαιώματα: 

"οι αδελφοί Χέρμαν και Ροδόλφος έδωσαν στη μητέρα τους Ιρμενγάρδη, που είχε αρχίσει να κτίζει το Κιστερκιανό μοναστήρι στο Μπόιρεν, κοντά στο Μπάντεν, για τη σωτηρία του αποβιώσαντος συζύγου της, του μαργράβου του Μπάντεν και για τη μείωση των αμαρτιών της, αλλά δεν είχε επαρκείς πόρους, τα εξής: το Jus patronatus (δικαίωμα προστασίας) επί των εκκλησιών στο Έτινγκεν και το Μπάντεν, τα δέκατα στο Ίφετσχαϊμ, τα χωριά Βίντεν και Μπόιρεν με όλες τις γαίες τους, δύο εκτάσεις στο Όοος και μία στο Έμπερσταϊν και 12 λίβρες νομισμάτων από το Στρασβούργο από τον τόκο τους στο Ζελτς" (Γενικά Κρατικά Αρχεία στην Καρλσρούη). 

Σε αυτήν την περίπτωση, τα αδέλφια έδωσαν περισσότερα από αυτά που είχαν, επειδή είχαν παραχωρήσει νωρίτερα τον Λουδοβίκο του Λήμπεντσελ τα δύο δέκατα. Αυτό οδήγησε σε μία μακρά διαμάχη.

Το 1248,η Ιρμενγάρδη μετέφερε το λείψανο του συζύγου της από το αβαείο Μπάκναγκ στο αβαείο Λίχτενταλ.

## Οικογένεια
Γύρω στο 1217, η Ιρμενγάρδη παντρεύτηκε τον Χέρμαν Ε΄ μάργραβο του Μπάντεν-Μπάντεν. Είχαν τα ακόλουθα παιδιά:
* Χέρμαν ΣΤ΄ 1225-1250, μάργραβος του Μπάντεν.
* Ροδόλφος Α΄ 1230-1288, μάργραβος του Μπάντεν.
* Μέχτιλντ απεβ. 1258, παντρεύτηκε τον Ούλριχ Α΄ κόμη της Βυρτεμβέργης π.1222-1265.
* Ελισάβετ, παντρεύτηκε πρώτα τον Έμπερχαρντ κόμη του Έμπερσεϊν και μετά τον Λουδοβίκο Β΄ του Λίχτενμπεργκ.

## Εξωτερικοί σύνδεσμοι
* Είσοδος στο genealogie-mittelalter.de

## Παραπομπές


Κατηγορία:Γερμανίδες κόμισσες
Κατηγορία:Μαργραβίνες της Βάδης
Κατηγορία:Οίκος των Γουέλφων
Ελισάβετ Φιλιππούλη

Η **Ελισάβετ Φιλιππούλη** είναι Ελληνίδα κοινωνική επιχειρηματίας και φιλάνθρωπος. Είναι η ιδρυτής και Διευθύνουσα Σύμβουλος του Global Thinkers Forum, μίας παγκόσμιας πλατφόρμας που καλεί τους υφιστάμενους και μελλοντικούς ηγέτες να ανταλλάσσουν ιδέες, γνώσεις και να προωθούν την αριστεία και να βοηθούν τις γυναίκες και τους νέους με γνώση και πρόσβαση σε δίκτυα. Το 2016 ανακηρύχθηκε ανάμεσα στους 42 κορυφαίους επιχειρηματίες του Σαΐντ Business School του Πανεπιστημίου της Οξφόρδης.
αριστερά|μικρογραφία| Αθήνα, Ελλάδα - Δεκέμβριος 2013: Η Ελισάβετ Φιλιππούλη και ο Στέφεν Κόλε παρουσιάζουν τα βραβεία Global Thinkers Forum Awards for Excellence 2013
Το 2012 η Φιλιππούλη ξεκίνησε το Global Thinkers Forum (GTF), μία παγκόσμια πλατφόρμα που επωάστηκε στο Σαΐντ Business School, η οποία συγκεντρώνει καινοτόμα μυαλά και δημιουργεί συζητήσεις για την προώθηση της ανταλλαγής γνώσεων και νέων ιδεών στην ηγεσία και τη συνεργασία. Με περισσότερα από 10.000 ονόματα διευθύνοντων συμβούλων, επενδυτών, ακαδημαϊκών και εκπροσώπων των μέσων ενημέρωσης στη βάση δεδομένων του, το GTF διαθέτει ένα ευρύ, ποικίλο και ισχυρό δίκτυο παγκόσμιων εμπειρογνωμόνων. Το εναρκτήριο Παγκόσμιο Φόρουμ στοχαστών πραγματοποιήθηκε το 2012 υπό την αιγίδα της Βασίλισσας Ράνια της Ιορδανίας και συγκέντρωσε 300 διευθύνοντες συμβούλους, ηγέτες, καινοτόμους, κοινωνικούς επιχειρηματίες, επενδυτές και ακαδημαϊκούς.

## Βιβλιογραφικές αναφορές

## Εξωτερικοί σύνδεσμοι

# Η ESI γιορτάζει την Παγκόσμια Ημέρα της Γυναίκας 2019 με το Global Thinkers Forum και το Athena40
# Μέσα στο φόρουμ της Παγκόσμιας Ημέρας της Γυναίκας στην οποία παρευρέθηκε η πριγκίπισσα Eugenie
# Η ισότητα των φύλων έως το 2030, λέει ο Γενικός Γραμματέας στις κορυφαίες γυναίκες
# Το NAMA της Sharjah συνεργάζεται με το Global Thinkers Forum
# Στην Ελλάδα έχουν εκλείψει οι Πολιτικοί Ηγέτες
# Το Παγκόσμιο Φόρουμ στοχαστών - μια παγκόσμια δύναμη που πρέπει να υπολογίζεται στην Ηγεσία
# Φιλιππούλη για το μέλλον της καινοτομίας στα μέσα ενημέρωσης, NewsXchange https://web.archive.org/web/20120421164527/http://www.newsxchange.org/nc/community/editorials/detail/blog-post/2011/05/25/watch-out-the-future-is-moving-towards-us.html
# Η Φιλιππούλη εγκαινιάζει στην Ιορδανία ένα διεθνές think tank
# New Media Landscape, λιγότερη ασφάλεια μέσων (Rees, G., 2010)

Κατηγορία:Ελληνίδες τηλεπαρουσιάστριες
Κατηγορία:Ελληνίδες δημοσιογράφοι
Κατηγορία:Έλληνες επιχειρηματίες
Δημήτρης Σταυρίδης

Ο **Δημήτρης Σταυρίδης** (γεννήθηκε στις 29 Ιουνίου 1951) είναι Έλληνας πρώην ποδοσφαιριστής, ο οποίος αγωνίστηκε στον ΠΑΟΚ, τον Άρη, τη Νίκη Βόλου, τον Ολυμπιακό Βόλου, την Καστοριά και τον Μακεδονικό.

## Καριέρα
Ο Σταυρίδης ξεκίνησε την καριέρα του από την ομάδα του ΠΑΟΚ και την πρώτη του χρονιά πέτυχε επτά γκολ σε 25 αγώνες, όντας ο δεύτερος σκόρερ της ομάδας πίσω από τον Αχιλλέα Ασλανίδη. Τα επόμενα δύο χρόνια εκπλήρωσε την στρατιωτική του θητεία και αγωνίστηκε σε μόλις τρεις αγώνες πρωταθλήματος. Παρ' όλα αυτά, υπήρξε μέλος της ομάδας που κατέκτησε τον τίτλο του κυπελλούχου Ελλάδας του 1972, όπως και αυτής που συμμετείχε στον τελικό της προηγούμενης χρονιάς, όπου ο δικέφαλος ηττήθηκε με 3-1 από τον Ολυμπιακό.

Το καλοκαίρι του 1973, μεταγράφηκε στον Άρη, όπου αγωνίστηκε είτε ως σέντερ φορ είτε ως δεξιός εξτρέμ και συμμετείχε σε συνολικά 23 αγώνες πρωταθλήματος και κυπέλλου, σκοράροντας τέσσερις φορές. Στο ξεκίνημα της σεζόν 1974-75, ο Άρης αντιμετώπισε την Ραπίντ Βιέννης για το κύπελλο ΟΥΕΦΑ και ο Σταυρίδης έπαιξε στον επαναληπτικό αγώνα στη Θεσσαλονίκη, όπου οι «κίτρινοι» κέρδισαν με 1-0 αλλά αποκλείστηκαν λόγω της ήττας τους με 3-1 στο πρώτο παιχνίδι. Για το πρωτάθλημα, έπαιξε σε δεκατέσσερα ματς και σκόραρε πέντε φορές, αφού απείχε από τις προπονήσεις της ομάδας λόγω διαφωνίας με την διοίκηση για οικονομικούς λόγους. Το 1975-76 πέτυχε έξι γκολ σε 24 αγώνες, με κορυφαία ημέρα τις 4 Απριλίου 1976, όταν σκόραρε δύο φορές σε πέντε λεπτά, στη νίκη του Άρη με 3-0 κατά της Παναχαϊκής.

Το καλοκαίρι του 1976 μεταπήδησε στη Νίκη Βόλου και την επόμενη χρονιά (1977-78) στον Ολυμπιακό Βόλου, αγωνιζόμενος στην Β' Εθνική,, όπου και αναδείχθηκε πρώτος σκόρερ του Βορείου Ομίλου με 28 τέρματα.

Το καλοκαίρι του 1978 μεταγράφηκε στην Καστοριά, για να κατακτήσει την ένατη θέση του ελληνικού πρωταθλήματος, όντας ο πρώτος σκόρερ της ομάδας με εννέα τέρματα σε 31 αγώνες. 

Την επόμενη σεζόν επέστρεψε στην Θεσσαλονίκη αγωνιζόμενος για τον Μακεδονικό και φθάνοντας ως τον ημιτελικό του κυπέλλου Ελλάδας, όπου πέτυχε το γκολ απέναντι στην πρώην ομάδα του, την Καστοριά στην ήττα του Μακεδονικού με 1-2.

## Στατιστικά με τον Άρη



## Παραπομπές

## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Μακεδονικού
Κατηγορία:Ποδοσφαιριστές Καστοριάς
Κατηγορία:Επιθετικοί ποδοσφαιριστές
Whataboutism

Ως **Whataboutism** , επίσης γνωστό ως whataboutery (στα ελληνικά: ***Ναι αλλά για...***), είναι μια παραλλαγή λογικής πλάνης επιρρίπτοντας ευθύνες σε έναν αντίπαλο ή ανασκευάζοντας το επιχείρημα του.

## Ετυμολογία
Σύμφωνα με τον λεξικογράφο Ben Zimmer, ο όρος whataboutery εμφανίστηκε αρκετά χρόνια πριν από το whataboutism, με παρόμοιο νόημα. Αναφέρεται για πρώτη φορά σε μια επιστολή του 1974 του Sean O'Conaill, η οποία δημοσιεύθηκε στους Ιρλανδικούς Times κάνοντας λόγο για "Whatabouts".

## Ανάλυση
### Ψυχολογικά κίνητρα

Ο φιλόσοφος Μέρολντ Γουέστφαλ είπε ότι μόνο οι άνθρωποι που γνωρίζουν ότι είναι ένοχοι για κάτι "μπορούν να βρουν παρηγοριά όταν βρίσκουν τους άλλους εξίσου κακούς ή χειρότερους". Το Whataboutery, ασκείται από τις δύο πλευρές της Ιρλανδίας πάνω στο Ιρλανδικό ζήτημα, ήταν «μία από τις συχνότερες μορφές διαφυγής της προσωπικής ηθικής ευθύνης», σύμφωνα με τον Επίσκοπο (αργότερα καρδινάλιο) Κάλαλ Ντάλι.

### Εσκεμμένα δυσφήμιση
Το Whataboutism εστιάζει συνήθως στα αδικήματα ενός αντιπάλου για να τον δυσφημήσει, αλλά, σε μια αντιστροφή αυτής της συνήθους κατεύθυνσης, μπορεί επίσης να χρησιμοποιηθεί για να δυσφημίσει τον εαυτό του, ενώ κάποιος αρνείται να επικρίνει έναν σύμμαχο. Κατά τη διάρκεια της προεδρικής εκστρατείας των ΗΠΑ το 2016 , όταν οι New York Times ρώτησαν τον υποψήφιο Ντόναλντ Τραμπ για τη μεταχείριση του Τούρκου Προέδρου Ρετζέπ Ταγίπ Ερντογάν σε δημοσιογράφους, δασκάλους και αντιφρονούντες, ο Τραμπ απάντησε με κριτική για την ιστορία των ΗΠΑ για τις πολιτικές ελευθερίες.

### Ανησυχίες για τα αποτελέσματα
Ο Joe Austin ήταν επικριτικός για την πρακτική του Whataboutism στη Βόρεια Ιρλανδία σε ένα άρθρο του το 1994, γράφοντας: "δεν έχω καθόλου χρόνο για το" Whataboutism "... αν το υποστηρίζετε αυτό, είναι ακατάλληλο. " Το 2017, ο New Yorker περιέγραψε την τακτική ως "στρατηγική ψευδών ηθικών ισοδυναμιών", και ο Clarence Page χαρακτήρισε την τεχνική "μια μορφή λογικής jiu-jitsu".

Κατηγορία:Αναλογία
Γεωργία Σπυροπούλου

Η **Γεωργία Σπυροπούλου** (Αθήνα, 1965 - ) είναι Ελληνίδα μουσικοσυνθέτρια και καλλιτέχνης πολυμέσων (multimedia artist), μόνιμα εγκατεστημένη στη Γαλλία.

## Επαγγελματική σταδιοδρομία
Ξεκίνησε τις σπουδές μουσικής στην Αθήνα, όπου μεταξύ άλλων μελέτησε αντίστιξη, αρμονία, φούγκα και τζαζ αυτοσχεδιασμό. Εργάστηκε επί μια δεκαετία ως πιανίστρια, εμβαθύνοντας παράλληλα τόσο στην τζαζ όσο και στην παραδοσιακή ελληνική μουσική. Από το 1996 εγκαταστάθηκε μόνιμα στο Παρίσι, όπου συνέχισε τις σπουδές της στη σύνθεση και την ηλεκτροακουστική μουσική υπό τη διδασκαλία του Φιλίπ Λερού και ανάλυση φόρμας με τον Μικαέλ Λεβινάς, καθώς και στη μουσική τεχνολογία στο ινστιτούτο "IRCAM".

Τη χρονιά 2000-2001 ήταν μια από τους 10 ανάμεσα σε 300 συνθέτριες και συνθέτες που επιλέχθηκαν για να συμμετάσχουν στο Cursus Σύνθεσης και Μουσικής Πληροφορικής στο IRCAM-Centre Pompidou. Εκει δούλεψε με τους συνθέτες Τζόναθαν Χάρβεϊ, Brian Ferneyhough, Tristan Murail, Marco Stroppa, Philippe Hurel και Ivan Fedele. Το 2008-10 δούλεψε στο IRCAM ως συνθέτρια-ερευνήτρια στο ερευνητικό της σχέδιο “MASK: Μεταμορφώσεις της φωνής και δημιουργία τεχνολογικών εργαλείων για τη live performance”. Στο σχέδιο αυτό εφήρμοσε την ιδέα της «ηχητικής μάσκας» για τη φωνή, μια σύνθεση τεχνολογικών εργαλείων και φωνητικών τεχνικών από διαφορετικές πολιτισμικές πρακτικές: προφορική παράδοση (Ελλάδα, Μικρά Ασία, Ασία, Αφρική, Ωκεανία), κλασική (19ος-20ος αιώνας), αβάν-γκαρντ και πανκ (Demetrio Stratos, Λόρι Άντερσον, Μέρεντιθ Μονκ, Πάτι Σμιθ, Νίνα Χάγκεν) την οποία και εισήγαγε για πρώτη φορά στο έργο "Klama" (2006) για χορωδία, tape, και live electronics και αργότερα στις Βάκχες (Les Bacchantes, (2010 και SMC2012). 

Δίδαξε μουσική σύνθεση και ηλεκτροακουστική μουσική στο Πανεπιστήμιο Μαγκίλ του Μόντρεαλ στην Έδρα Schulich Διακεκριμένου Επισκέπτη Καθηγητή όπου και διηύθηνε Στούντιο Ψηφιακής Σύνθεσης στο ίδιο πανεπιστήμιο (2017-18). Έργα της εκδίδονται απο τον εκδοτικο οίκο Βabelscores. 

## Υποτροφίες - αναθέσεις
Το 2003 κέρδισε το βραβείο “Villa Médicis Hors les Murs” για τη Νέα Υόρκη και το 2013 της απονεμήθηκε ο τίτλος Ιππότη Γραμμάτων και Τεχνών της Γαλλικής Δημοκρατίας. Hταν υπότροφος του Royal Abbey of Fontevraud (2017) και της Civitella Ranieri Foundation (2019). Έλαβε αναθέσεις έργων από το Γαλλικό Υπουργείο Πολιτισμού, το Υπουργείο Πολιτισμού της Βάδης-Βυτεμβέργης, του Radio France, του IRCAM-Centre Pompidou, της Sacem, του Ιδρύματος Ωνάση, του Σπιτιού των Πολιτισμών του Κόσμου, της La Muse en circuit και από πολλά μουσικά σύνολα.

## Εξωτερικοί σύνδεσμοι
* Georgia Spiropoulos @ Ircam
* Composer Georgia Spiropoulos' official Website
* Georgia Spiropoulos "EROR (The Pianist)" (YouTube)
* Georgia Spiropoulos "The Bacchae" — "Les Bacchantes" (YouTube)

## Παραπομπές


Κατηγορία:Έλληνες συνθέτες ηλεκτρονικής μουσικής
Κατηγορία:Έλληνες συνθέτες κλασικής μουσικής
Κατηγορία:Ιππότες του Τάγματος των Τεχνών και των Γραμμάτων
Σαμπίνε Μουσιέρ

Η **Σαμπίνε Μουσιέρ** (*Sabine Moussier*, γεννημένη ως Ντιάνα Σαμπίνε Μουσιέρ *Diana Sabine Moussier*, 12 Ιουλίου 1966 -) είναι Γερμανο-Μεξικανή ηθοποιός.

## Φιλμογραφία
**Τηλενουβέλες**
**Morir dos veces* - 1996, ως Πολέτ
**Luz Clarita* - 1996/97, (γκεστ εμφάνιση)
**María Isabel* - 1997/98, ως Μιρέγα Σερράνο
**[[Χριστίνα, Δικαίωμα στην αγάπη|El privilegio de amar]]* - 1998/99, ως Λορένσα Τόρρες
**[[Ροζαλίντα|Rosalinda]]* - 1999, ως Κριστίνα (γκεστ εμφάνιση)
**Mujeres engañadas* - 1999/00, ως Ντιάνα Σολορσάνο ντε Λισαρράγα
**El derecho de nacer* - 2001, ως Γκρασίελα
**[[Μεταξύ αγάπης και μίσους|Entre el amor y el odio]]* - 2002, ως Φρίντα Ντίας ντε Βιγιαρεάλ "Ντάμα ντε λα Κόρτε"
**La madrastra* - 2005, ως Φαμπιόλα Μοράν ντε Μεντισάβαλ
**Piel de otoño* - 2005, ως Ρεμπέκα Φράνκο
**Amar sin límites* - 2006/07, ως Έυα Σαντόρο
**Amor sin maquillaje* - 2007, ως Μπεατρίς
**Las tontas no van al cielo* - 2008, ως Μαρίσα ντε λα Πάρρα
**[[Η αμαρτία μου|Mi pecado]]* - 2009, ως Χουστίνα Αλμάδα ντε Ουέρτα
**Ni contigo ni sin ti* - 2011, ως Ελεονόρ Κορτασάρ Αρμέντα
**[[Άβυσσος του πάθους|Abismo de pasión]]* - 2012, ως Καρμίνα Μπουβιέρ ντε Καστανιόν
**[[Αληθινή αγάπη|Amores verdaderos]]* - 2013, ως Μπρούνα Κρίστο (γκεστ εμφάνιση)
**[[Η πικραγαπημένη|La malquerida]]* - 2014, ως Εντελμίρα Πέρες Λόπεζ/Πέρλα
**Que te perdone Dios* - 2015, ως Μακάρια Ρίος
**Sueño de amor* - 2016, ως Τρέισι Κίντμαν ντε Αλεγρία
**[[Δηλώνω ένοχη|Me declaro culpable]]* - 2017/18, ως Ίνγκριντ Ντουένιας Λόπεζ
**[[Γιατροί, Η γραμμή της ζωής|Médicos, línea de vida]]* - 2019/20, ως Σάντρα (γκεστ εμφάνιση)
**La mexicana y el güero* - 2020/21, ως Ολίνκα Κοέν

**Τηλεόραση**
**Al ritmo de la noche* - 1997, ως Παρουσιάστρια
**Derbez en cuando* - 1998, ως Κα. Μοράλες
**La hora pico* - 2007, ως Καλέσμένη
**Sexo y otros secretos* - 2007

**Ταινίες**
**Tres huasnacos* - 1997, ως Λούσι 
**La boda de Valentina* - 2017, ως Οράλια

**Θέατρο**
**Blanca Nieves* - 1998
**Hombres* - 2005
**Una pareja con Ángel* - 2006
**Aventurera* - 2008
**Una noche de pasión* - 2012
**Perfume de Gardenia* - 2013
**Rosa de dos aromas* - 2015

## Βραβεία & υποψηφιότητες
;Βραβεία TVyNovelas

;Βραβεία People en Español

;Βραβεία Bravo

;Βραβεία TV Adicto Golden

;Βραβεία ACE (Argentina)

## Παραπομπές


## Εξωτερικοί Σύνδεσμοι

* 

* Biografía de Sabine Moussier en portal esmas.com 

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Κατηγορία:Μεξικανές ηθοποιοί θεάτρου
Κάτια Σκαναβή

Η **Κάτια Σκαναβή** (Μόσχα 1971) είναι Ρώσο-ελληνίδα πιανίστα και εγγονή του Ρώσου σκηνοθέτη Aleksandr Zarkhi. Ξεκίνησε την καριέρα της στη μουσική ως μέλος σε συναυλίες μετά την απονομή του τρίτου βραβείου στον διαγωνισμό XXII Long-Thibaud σε ηλικία 18 ετών. Το 1994 κέρδισε το βραβείο Μαρία Κάλλας στην Αθήνα.

## Βιογραφία
Ξεκίνησε μαθήματα πιάνου σε ηλικία 5 ετών και εκπαιδεύτηκε στη Ρωσική Ακαδημία Μουσικής Gnessin, στην τάξη με τα χαρισματικά παιδιά. Σε ηλικία 12 ετών, έδωσε την πρώτη της συναυλία στη μεγάλη αίθουσα του Ωδείου Τσαϊκόφσκι στη Μόσχα, όπου ερμήνευσε το Τρίτο Κοντσέρτο του Ντμίτρι Καμπαλέφσκι υπό τη διεύθυνση του ίδιου του συνθέτη. Συνέχισε τις σπουδές της στη φημισμένη σχολή του Vladimir Kraïnev.

Το 1989, λίγο πριν τα 18α γενέθλιά της, κέρδισε το τρίτο βραβείο στον διεθνή διαγωνισμό Marguerite-Long-Jacques-Thibaud στο Παρίσι και έπειτα το τρίτο βραβείο στον διαγωνισμό Μαρία Κάλλας στην Αθήνα το 1994 (ένας διαγωνισμός που όριζε την παρουσίαση δέκα συναυλιών μπροστά στην επιτροπή και στο κοινό). Με την ευκαιρία αυτή, υπέβαλλε αίτηση για την απόκτηση της ελληνικής ιθαγένειας, προσθέτοντας την εθνικότητα του πατέρα της στην αντίστοιχη της μητέρας της.

Η διεθνής καριέρα της την οδήγησε στους διασημότερους χώρους (Concertgebouw στο Άμστερνταμ, Konzerthaus στη Βιέννη, Suntory Hall στο Τόκυο, Théâtre des Champs-Élysées στο Παρίσι).

Τον Ιούλιο 2008, συμμετείχε στη σειρά συναυλιών για τον Μπετόβεν που πραγματοποίησε ο Kurt Masur για τον εορτασμό της λήξης της θητείας του ως επικεφαλής της Εθνικής Ορχήστρας της Γαλλίας στο Θέατρο των Ηλυσίων Πεδίων : η ίδια ερμήνευσε το κοντσέρτο για πιάνο Νο1 του Μπετόβεν.

Είναι προσκεκλημένη σε μεγάλα διεθνή φεστιβάλ όπως το Φεστιβάλ La Roque-d'Anthéron, το Φεστιβάλ Lockenhaus ή το Φεστιβάλ Ravinia. Στη μουσική δωματίου, συμμετέχει με τους συνεργάτες της Iouri Bachmet (άλτο), Gidon Kremer (βιολί) και Alexandre Kniazev (βιολοντσέλο). Είναι μέλος διακεκριμένων επιτροπών, όπως στους διαγωνισμούς Kraïnev ή Long-Thibaud.

## Βραβεία

* 1989 : τρίτο βραβείο στον διεθνή διαγωνισμό Marguerite-Long-Jacques-Thibaud και βραβείο του κοινού.
* 1994 : πρώτο βραβείο στον διαγωνισμό Μαρία Κάλλας.
* 1997 : φιναλίστ στον διεθνή διαγωνισμό ποιάνου Van-Cliburn.

## Δισκογραφία

* Chopin (3η μπαλάντα, mazurkas, σπουδές, 2e impromptu, Andante Spianato et Grande Polonaise) (Lyrinx, 1994)
* Chopin - Liszt (Lyrinx, 1999)
* *[[Carnaval (Schumann)]]* - Haendel - Rachmaninov - Tchaikovsky, enregistré en concert à La Criée (Lyrinx, 1999)
* *[[Kreisleriana (Robert Schumann)]]*, *[[Scènes d'enfants (Schumann)]]*, Variations ABEGG (Lyrinx, 2007)
* Rachmaninov - *[[Les Saisons (Tchaïkovski)]]* (Lyrinx, 2007)
* Sonate pour piano nº 3 de Chopin, nocturnes (Lyrinx, 2008)
* Rachmaninov : Concerto <abbr>n<sup>o</sup></abbr> 1, Rhapsodie sur un thème de Paganini, avec le Brussels Philharmonic Orchestra sous la direction de Michel Tabachnik (Lyrinx, 2011)

## Παραπομπές
* Επίσημη ιστοσελίδα Κάτιας Σκανάβη 
* Profile at the Fryderyk Chopin Information Center

Κατηγορία:Έλληνες πιανίστες
Κατηγορία:Ρώσοι πιανίστες
Τζόνι Ερνστ

Η **Τζόνι Κέι Ερνστ** (αγγλ. *Joni Kay Ernst* neé Culver, 1 Ιουλίου 1970), είναι Αμερικανίδα πολιτικός και πρώην στρατιωτικός, που υπηρετεί ως Γερουσιαστής των Ηνωμένων Πολιτειών για την Άιοβα από το 2015. Είναι μέλος του Ρεπουμπλικανικού Κόμματος. 

Από το 2019, είναι Αντιπρόεδρος της Ρεπουμπλικανικής Διάσκεψης της Γερουσίας. 

Προηγουμένως, υπηρέτησε ως Μέλος της Γερουσίας της Άιοβας για την 12η περιφέρεια (2011-2014), καθώς και ως Ελεγκτής της κομητείας Μοντγκόμερι της Άιοβας. 

## Παραπομπές


Κατηγορία:Γερουσιαστές των ΗΠΑ
Κατηγορία:Άιοβα
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί στρατιωτικοί
Ματθίλδη της Βραβάντης, κόμισσα της Ολλανδίας

Η **Ματθίλδη**, γερμ. Mathilde/Machteld von Brabant (π. 1200 - 22 Δεκεμβρίου 1267) από τον Οίκο του Ρέγκιναρ ήταν κόρη του δούκα της Βραβάντης και με τους γάμους της έγινε πρώτα παλατινή κόμισσα του Ρήνου και μετά κόμισσα της Ολλανδίας. Ήταν επίτροπος της Ολλανδίας και της Ζηλανδίας το 1234-1235.

## Βιογραφία
Ήταν η τέταρτη κόρη του του Ερρίκου Α΄ δούκα της Βραβάντης και του Λοτιέ (Κάτω Λωρραίνης), και της Ματθίλδης της Λωρραίνης, κόρης του Ματθαίου κόμη του Μπουγιόν. Παντρεύτηκε τον Ερρίκο ΣΤ΄ παλατινό κόμη του Ρήνου (απεβ. 1214) στο Άαχεν το 1212. Έπειτα παντρεύτηκε τον Φλόρις Δ΄ κόμη της Ολλανδίας στις 6 Δεκεμβρίου 1224.

Όταν ο 2ος σύζυγός της σκοτώθηκε σε μία κονταρομαχία στο Κορμπί το 1234, ο μεγαλύτερος γιος τους Γουλιέλμος Β΄ ήταν μόλις 7 ετών. Ο Ματθίλδη προσπάθησε να αναλάβει τον έλεγχο ως επίτροπος κατά τη διάρκεια της ανηλικιότητάς του, καθώς και να αποκτήσει τον πλήρη προσωπικό έλεγχο της κομητείας της Ζηλανδίας, που της είχαν υποσχεθεί ως προίκα της. Ωστόσο κανένα από αυτά δεν έγινε αποδεκτό και το 1235 αναγκάστηκε να παραιτηθεί από όλες τις φιλοδοξίες της για επιτροπεία. Αντίθετα οι εκ πατρός θείοι των γιών της, ο Γουλιέλμος και ο Όθων επίσκοπος της Ουτρέχτης, ήταν οι κηδεμόνες τους μέχρι το 1239.

Όταν ο γιος της έφθασε νομικά την ηλικία ωριμότητας, η Ματθίλδη προχώρησε για να αναλάβει ενεργό ρόλο στην Αυλή και το νοικοκυριό του, και έγινε εξέχουσα ευεργέτης των μονών και διαφόρων ιδρυμάτων.

## Οικογένεια
Παντρεύτηκε το 1212 τον Ερρίκο ΣΤ΄ των Γουέλφων παλατινό κόμη του Ρήνου. Δεν απέκτησαν απογόνους και ο Ερρίκος ΣΤ΄ απεβίωσε το 1214.

Το 1224 η Ματθίλδη έκανε δεύτερο γάμο με τον Φλόρις Δ΄ κόμη της Ολλανδίας και είχε τέκνα:
* Γουλιέλμος Β΄ 1227-1256, κόμης της Ολλανδίας.
* Φλόρις ντε Φόοχντ (π. 1228 - 1258), επίτροπος της Ολλανδίας το 1256–1258.
* Αδελαΐδα π.1230 &ndash; 1284) επίτροπος της Ολλανδίας το 1258–1263.
* Μαργαρίτα απεβ. 1277, παντρεύτηκε τον Χέρμαν Α΄ κόμη του Χένεμπεργκ-Κόμπουργκ.
* Μάχτελντ.

## Πρόγονοι



	

## Βιβλιογραφικές αναφορές

Κατηγορία:Οίκος του Ρέγκιναρ
Μίρα Nάιρ

Η **Μίρα Νάιρ** (15 Οκτωβρίου 1957 - ) είναι Ινδή σκηνοθέτης, γνωστή για τις μεγάλου μήκους ταινίες της, που ασχολούνται κυρίως με αμφιλεγόμενα θέματα. 

## Βιογραφία
Γεννήθηκε στην Ορίσα της Ινδίας το 1957.

Η Νάιρ μπήκε στο Πανεπιστήμιο του Δελχί το 1975. Τον επόμενο χρόνο όμως έφυγε για να πάει να σπουδάσει στο Χάρβαρντ, εκεί όπου απέκτησε το ενδιαφέρον για την παραγωγή ντοκιμαντέρ. Έκανε το πρώτο της ντοκιμαντέρ με αφορμή την διατριβή της στην κοινωνιολογία (*Περιοδικό οδών Jama Masjid*,1979). Μία λήψη της παραδοσιακής μουσουλμανικής κοινότητας. Η Νάιρ έπειτα δημιούργησε μια σειρά από αληθοφανή ντοκιμαντέρ, που εξέταζαν τις παραδόσεις και την κουλτούρα της Ινδίας, συμπεριλαμβάνοντας τα *Παιδιά ενός επιθυμητού φύλου* (1987). Το συγκεκριμένο εξετάζει την πατριαρχική κοινωνία της χώρας και τις επιπτώσεις που έχει στα αγέννητα κορίτσια. Επίσης ένα κομμάτι της σειράς είναι το *Ινδικό καμπαρέ* (1985), ένα πορτρέτο δύο ηλικιωμένων χορευτών στριπτίζ.

Προς τα τέλη της δεκαετίας του '80, γύρισε το ενδιαφέρον της στις ταινίες μεγάλου μήκους. Παρήγαγε και σκηνοθέτησε τη φημισμένη ταινία *Salaam Bombay!* (1988), μια ιστορία ενός 11χρονου αγοριού που ζούσε στον δρόμο, και λέγεται ότι χρησιμοποίησε τεχνικές ντοκιμαντέρ και ανθρώπου του δρόμου αντί για επαγγελματίες ηθοποιούς. Το 1997 ήταν στο επίκεντρο της διαμάχης αφού πολεμούσε τους λογοκριτές της Ινδίας για την κυκλοφορία της ταινίας *Kama Sutra.* Στη συνέχεια, η Νάιρ σκηνοθέτησε την *Αμέλια* (2009), μία βιογραφική ταινία για την αεροπόρο Αμέλια Έρχαρτ. Τέλος δημιούργησε πέντε επεισόδια της μικρής σειράς *A Suitable Boy* (2020), μία προσαρμογή του μυθιστορήματος του Βίκραμ Σετ για τις σχέσεις τεσσάρων οικογενειών της Ινδίας.

## Παραπομπές


## Εξωτερικοί σύνδεσμοι
* 

Κατηγορία:Ινδοί σκηνοθέτες
Φαμπιόλα Γουαχάρδο

Η **Φαμπιόλα Γουαχάρδο** (*Fabiola Guajardo*, γεννημένη ως Φαμπιόλα Χασμίν Γουαχάρδο Μαρτίνες *Fabiola Jazmin Guajardo Martínez*, 5 Ιανουαρίου 1987 -) είναι Μεξικανή ηθοποιός, μοντέλο, συντάκτρια, μουσικός, εστεμμένη στα καλλιστεία Μις Νουέβο Λεόν 2007 και πρώτη αναπληρωματική στα καλλιστεία Μις Μεξικό 2007.

## Φιλμογραφία
**Café Cea* - 2012, ως Μπρέντα (τηλ. ταινία)
**[[Για αυτήν είμαι η Έυα|Por ella soy Eva]]* - 2012, ως Πάολα Λεγαρρέτα
**Palomita pop* - 2012, (θέατρο)
**Corona de lágrimas* - 2012/13, ως Νόρμα Βιγιάρ
**Nueva vida* - 2013, (σειρά, 1 επεισόδιο)
**[[Τρελά ερωτευμένος|De que te quiero, te quiero]]* - 2013/14, ως Μπριγίτ Γκαρσία Παμπουένα
**Yo no creo en los hombres* - 2014/15, ως Ισέλα Ράμος Καμπρέρα
**Yo no creo en los hombres, el origen* - 2015, ως Ισέλα Ράμος Καμπρέρα (τηλ. ταινία)
**Pasión y poder* - 2015/16, ως Γκαμπριέλα Ντίας Βαγιάδο
**40 y 20* - 2016, ως Χότσιλ (σειρά, 1 επεισόδιο)
**La candidata* - 2016, ως Φλορένσια Ασκούρα (1 επεισόδιο)
**¿Qué culpa tiene el niño?* - 2016, ως Ντανιέλα (ταινία)
**El Alien y yo* - 2016, ως Γκρούπι 2 (ταινία)
**Érase una vez* - 2017, ως Ντιάνα (σειρά, 1 επεισόδιο)
**[[Ερωτευμένη με τον Ραμόν|Enamorándome de Ramón]]* - 2017, ως Σοφία Βάσκες
**Ni tú ni yo* - 2018, ως Ηθοποιός (ταινία)
**108 Costuras* - 2018, ως Κάρεν (ταινία)
**Descontrol* - 2018, ως Μαρλια Φλορένσια (σειρά)
**Atracción fatal* - 2018, (θέατρο)
**Preso No. 1* - 2019, ως Καρολίνα Αρτεάγα (νεαρή), (17 επεισόδια)
**Buscando a Frida* - 2021, ως Ντεντέκτιβ Σίλβια Καντού

## Βραβεία & υποψηφιότητες
;Βραβεία TVyNovelas 

## Παραπομπές


## Εξωτερικοί Σύνδεσμοι

* 
* 
* 
* 

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Κατηγορία:Μεξικανές ηθοποιοί θεάτρου
Κατηγορία:Μεξικανές μοντέλα
Κατηγορία:Μεξικανοί μουσικοί
Βασιλική Μιλλούση

Η **Βασιλική Μιλλούση** (Αθήνα, 4 Μαΐου 1984) είναι Ελληνίδα αθλήτρια της ενόργανης γυμναστικής.

## Καριέρα
Έχει δέκα συμμετοχές σε Παγκόσμια Κύπελλα στην δοκό ισορροπίας και εκπροσώπησε την Ελλάδα στους Ολυμπιακούς Αγώνες του 2000, του 2012 και του 2016. Περιστασιακά αγωνίζεται στην ενόργανη γυμναστική αλλά ειδικεύεται στην δοκό ισορροπίας. Ήταν φιναλίστ στην δοκό ισορροπίας στο Ευρωπαϊκό Πρωτάθλημα Ενόργανης Γυμναστικής 2011. Κέρδισε επίσης στον τελικό της δοκού στο Artistics Gymnastics Olympic Test 2012 με την οποία εξασφάλισε την συμμετοχή της στους Ολυμπιακούς Αγώνες 2012 στο Λονδίνο.

## Προσωπική ζωή
Είναι παντρεμένη με τον επίσης αθλητή της ενόργανης γυμναστικής Λευτέρη Πετρούνια από τον Ιούλιο 2019. Έχουν αποκτήσει μαζί δύο κόρες, την Σοφία (γενν. 4 Νοεμβρίου 2019) και την Ελένη (Λένια) (γενν. 3 Δεκεμβρίου 2020).

Κατάγεται από το χωριό Ροδολίβος Σερρών.

## Εξωτερικοί σύνδεσμοι
*Sports Reference

Κατηγορία:Ελληνίδες αθλήτριες της ενόργανης γυμναστικής
Αθηνά Χριστοφοράκη

**Η Αθηνά Χριστοφοράκη** (γεννημένη στις 6 Νοεμβρίου 1980) είναι Ελληνίδα παίκτρια της καλαθοσφαίρισης. Η Χριστοφοράκη αγωνίστηκε για την ελληνική εθνική ομάδα γυναικείας καλαθοσφαίρισηςτηκε στους Ολυμπιακούς Αγώνες του 2004.

## Παραπομπές


Κατηγορία:Καλαθοσφαιριστές στους Θερινούς Ολυμπιακούς Αγώνες 2004
Κατηγορία:Ελληνίδες αθλήτριες της καλαθοσφαίρισης
Δάφνη Ματζιαράκη

Η **Δάφνη Ματζιαράκη** είναι Ελληνίδα σκηνοθέτης, συγγραφέας, παραγωγός και απόφοιτος του Πανεπιστημίου της Καλιφόρνια στο Μπέρκλεϊ. Η διατριβή της με θέμα *[[4.1 Miles]]* (μαζί με τον Κυριάκο Παπαδόπουλο) έλαβε θετικά σχόλια και αναγνώριση από τους κριτικούς ενώ τής χάρισε το χρυσό μετάλλιο στα 43α Ετήσια Φοιτητικά Βραβεία. Η ταινία με τον ίδιο τίτλο έλαβε υποψηφιότητα για Όσκαρ Καλύτερου Ντοκιμαντέρ (μικρού μήκους) στα 89α Όσκαρ.

## Φιλμογραφία

* 2014: *[[Frontline (U.S. TV series)|Frontline]]* ντοκιμαντέρ, βοηθός παραγωγού - 1 επεισόδιο
* 2015: *[[Independent Lens]]* - ντοκιμαντέρ, πρακτική άσκηση - 1 επεισόδιο
* 2016: *[[4.1 Miles]]* - σκηνοθέτης, συγγραφέας, παραγωγός, κινηματογραφιστής, επιμελητής

## Βραβεία και υποψηφιότητες

* Υποψηφιότητα: Academy Award for Best Documentary (Short Subject)
* Νίκη: Peabody Award
* Νίκη: International Documentary Association
* Χρυσό Μετάλλιο: Student Academy Award for Best Documentary

## Εξωτερικοί σύνδεσμοι
* 
* 

Κατηγορία:Έλληνες σκηνοθέτες
Κατηγορία:Ελληνίδες συγγραφείς
Κατηγορία:Έλληνες παραγωγοί ντοκιμαντέρ